OpenLLM-France/wikimedia huggingface dataset:
# Pinòpsides

Les pinòpsides (Pinopsida) són una classe de gimnospermes, l'única de la divisió dels pinòfits o coníferes (Pinophyta o Coniferae) i és, per tant, un tàxon monotípic i una de les 13 o 14 divisions en què es classifiquen les plantes. Inclou plantes tan conegudes com els pins, els avets, els cedres i els xiprers.
Estan estesos principalment per les regions temperades i fredes del món. Són un grup molt antic, i es coneixen fòssils de l'era Paleozoica.

## Característiques

Les coníferes són arbres, més rarament arbusts, amb fulles petites en forma d'agulla o d'escata. Tenen flors masculines i femenines separades, però situades en un mateix individu monoic. Les flors femenines tenen els primordis seminals amb un sol tegument i adossats a l’eix floral. Tenen dispersió anemòfila del pol·len i produeixen estròbils, que en el cas de les Pinaceae s'anomenen pinyes.

## Història natural

Les coníferes formen extensos boscos el l'Hemisferi nord, vivint en llocs amb condicions extremes (alta muntanya, taigà) i són d'una gran importància econòmica, car s'explota la seva fusta.
Entre les coníferes es troben els éssers vius més grans, com ara les sequoies californianes (Sequoiodendron), alguns cedres (Cedrus) i els avets de Douglas (Pseudotsuga menziesii), que atenyen els 100 m d’alçada.
Per altra banda, trobem alguns dels éssers vius més longeus. Així hi ha sequoies poden superar els 3000 anys de vida, per bé que el rècord el té una altra conífera californiana, Pinus aristata, que arriba a viure més de 4600 anys.

## Galeria d'imatges

* Taxaceae: el fruit del teix és un aril que és una modificació de l'estròbil.
* Pi blanc, el pi més freqüent a la zona mediterrània dels Països Catalans
* Araucaria, una autentic fòssil vivent

## Referències

* ↑ Entrada «Pinopsida» de la Paleobiology Database (en anglès). [Consulta: 20 desembre 2022].
* ↑ Campbell, Reece, "Phylum Coniferophyta". Biology. 7th. 2005. Print. P. 595
* ↑ Lott, John N. A; Liu, Jessica C; Pennell, Kelly A; Lesage, Aude. Iron-rich particles and globoids in embryos of seeds from phyla Coniferophyta, Cycadophyta, Gnetophyta, and Ginkgophyta: characteristics of early seed plants. 80, p. 954–961. DOI 10.1139/b02-083.
* ↑ Henry, R.J.(2005) Plant Diversity and evolution. London: CABI.
* ↑ Claire G. Williams, 2009, Conifer Reproductive Biology, Springer Science
* 1 2 3 4 «Els coniferofitins: coníferes i gingkos | enciclopedia.cat». [Consulta: 27 gener 2023].

## Bibliografia

* Judd, Campbell, Kellogg, Stevens, Donoghue. 2007. Plant Systematics, a phylogenetic approach, third edition. Sinauer associates, inc. USA.
* Simpson, M. G. 2005. Plant systematics. Elsevier Academic Press.

## Vegeu també

* Espècies forestals dels Països Catalans

## Enllaços externs

* ToLweb: Conifers Arxivat 2021-02-25 a Wayback Machine..
# Charles Campbell

Charles Ralph Campbell (Newton Abbot, Devon, 14 de desembre de 1881 - Bembridge, Illa de Wight, 19 d'abril de 1948) va ser un regatista anglès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla d'or en la categoria de 8 metres del programa de vela. Campbell navegà a bord del vaixell Cobweb junt a Blair Cochrane, Arthur Wood, Henry Sutton i John Rhodes.

## Referències

* ↑ «Charles Campbell Olympic Results». sports-reference.com. Arxivat de l'original el 14 de desembre 2012. [Consulta: 11 desembre 2015].
# Ludwig Schuberth (jugador d'handbol)

Ludwig Schuberth (Àustria, 24 de juliol de 1911 - 30 de setembre de 1989) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.

## Referències

* ↑ «Ludwig Schuberth Olympic Results». sports-reference.com. Arxivat de l'original el 14 de desembre 2012. [Consulta: 13 desembre 2018].
# Erik Herseth

Erik Johan Herseth (Aker, 9 de juliol de 1892 - Oslo, 28 de gener de 1893) va ser un regatista noruec que va competir a començaments del segle XX i un destacat baríton.
El 1920 va prendre part en els Jocs Olímpics d'Anvers, on va guanyar la medalla d'or en els 10 metres (1907 rating) del programa de vela, a bord de l'Eleda.
Com a baríton va debutar a l'Òpera Comica d'Oslo el 1918. El 1921 es traslladà a Viena i entre 1924 i 1928 formà part de l'orquestra del "Wiener Volksoper". També fou oficial de l'Exèrcit de l'Aire noruec i va servir a les tropes noruegues a Suècia durant la Segona Guerra Mundial.

## Referències

* 1 2 «Erik Herseth Olympic Results». sports-reference.com. Arxivat de l'original el 18 d'abril 2020. [Consulta: 4 octubre 2017].
# Arno Bieberstein

Arno Bieberstein (Magdeburg, Saxònia-Anhalt, 24 d'octubre de 1884 – Magdeburg, 7 de juliol de 1918) va ser un nedador alemany, especialista en esquena, que va competir a principis del segle xx.
El 1908 va prendre part en els Jocs Olímpics de Londres, on guanyà la medalla d'or en la prova dels 100 metres esquena.
Prèviament, entre 1905 i 1907, havia guanyat tres campionats nacionals alemanys d'esquena com a membre del SC Hellas Magdeburg.

## Referències

* ↑ «Arno Bieberstein Olympic Results». sports-reference.com. Arxivat de l'original el 18 de juliol 2012. [Consulta: 1r desembre 2015].
* ↑ «ISHOF Honorees. ARNO BIEBERSTEIN (GER) 1988 Honor Pioneer Swimmer». www.ishof.org. [Consulta: 1r desembre 2015].
# Anton Hegarty

Anthony "Anton" Hegarty (Derry, Comtat de Derry, 14 de desembre de 1892 - Rugby, Warwickshire, 10 d'agost de 1944) va ser un atleta irlandès que va competir a començaments del segle xx.
El 1920 va prendre part en els Jocs Olímpics d'Anvers, on va disputar dues proves del programa d'atletisme. En el cros per equips guanyà la medalla de plata, formant equip amb James Wilson i Alfred Nichols; mentre en el cros individual fou cinquè.

## Referències

* ↑ «Anton Hegarty Olympic Results». sports-reference.com. Arxivat de l'original el 27 d'abril 2014. [Consulta: 23 octubre 2017].
# Lagostrofins

Els lagostrofins (Lagostrophinae) són una subfamília de marsupials diprotodonts de la família dels macropòdids. Tant l'única espècie vivent d'aquest grup, el ualabi llebre de bandes (Lagostrophus fasciatus), com els seus representants extints són endèmics d'Austràlia. Aquest clade fou definit basant-se en sinapomorfies del crani i de les dents, car encara no s'han trobat restes d'altres parts del cos de les espècies extintes.

## Referències

* 1 2 Entrada «Lagostrophinae» de la Paleobiology Database (en anglès). [Consulta: 20 desembre 2022].
* ↑ Prideaux, Gavin J.; Warburton, Natalie M. «An osteology-based appraisal of the phylogeny and evolution of kangaroos and wallabies (Macropodidae: Marsupialia)» (en anglès). Zoological Journal of the Linnean Society, 159, 4, 2010, pàg. 954–987. DOI: 10.1111/j.1096-3642.2009.00607.x. ISSN: 00244082.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Castellnou del Gos

Castellnou del Gos és un poble del municipi d'Oliola (Noguera), declarat bé cultural d'interès nacional.

## Descripció

Es troba a l'extrem nord-oest del terme municipal, al límit amb el d'Artesa de Segre i al costat de la carretera C-14, a l'altura del km. 111. Es tracta d'un petit nucli poblacional, de menys d'un desena d'immobles, situat sobre un turó que s'eleva uns 20 m respecte els camps del voltant, la qual cosa li atorga un aspecte acastellat. Només té un carrer (el carrer Únic) que envolta l'illa de cases central, a part del carrer de la Pujada que mena al nucli des de la carretera.

## Història

El lloc de «Lo Gos» apareix entre els pobles que formaven part de la baronia d'Oliola el segle xv, després de la desfeta del comtat d'Urgell el 1415. L'origen de l'assentament sembla lligat a l'existència d'una fortificació, com indica l'antic topònim Castellnou.
El 1632 era propietat de Dalmau III de Queralt, comte de Santa Coloma i futur virrei de Catalunya. El 1752 és esmentat «Diego Raymundo Seguí y Casanova, Barón del Castillo, lugar y término de Castellnou del Gos». El 1804, Carles IV va nomenar cavaller Josep Francesc Saguí i Minguella, senyor de Castellnou del Gos.

## Vegeu també

* Casa-fàbrica Saguí
* Casa Josep i Llogari Serra

## Referències

* 1 2 3 4 5 6 7 «Castellnou del Gos». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «El Gos». Pobles abandonats.
* ↑ «Significado del apellido SAGUÍ». Libro de Armoría.
# Christian Dick

Christian Dick (Ås, Akershus, 2 de setembre de 1883 - Oslo, 14 d'agost de 1955) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en els 7 metres del programa de vela, a bord del Fornebo.

## Referències

* ↑ «Christian Dick Olympic Results». sports-reference.com. Arxivat de l'original el 30 de setembre 2017. [Consulta: 29 setembre 2017].
# Luis Ignacio de la Vega Leija

Luis Ignacio de la Vega Leija (San Luis Potosí, 23 de juny de 1914 - Tijuana, 19 de setembre de 1974) fou un jugador de bàsquet mexicà que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició de bàsquet.

## Referències

* ↑ «Ignacio de la Vega Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].
# Erik Ørvig

Erik Ørvig (Kragerø, Telemark, 3 de setembre de 1895 - Bergen, Hordaland, 8 d'octubre de 1949) va ser un regatista noruec que va competir a començaments del segle xx. Era germà dels també regatistes Olaf i Thor Ørvig.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1919 rating) del programa de vela, a bord del Heira II.

## Referències

* 1 2 «Erik Ørvig Olympic Results». sports-reference.com. Arxivat de l'original el 14 de setembre 2011. [Consulta: 27 setembre 2017].
# Karl Neumer

Karl Neumer (Reinhardtsgrimma, 23 de febrer de 1887 - Pirna, 16 de maig de 1984) va ser un ciclista alemany. Es dedicà al ciclisme en pista i va córrer als Jocs Olímpics de Londres de 1908.
Guanyà dues medalles, la de bronze a la prova de 660 iardes, per darrere de Victor Johnson i Émile Demangel, i la de plata, formant equip amb Max Götze, Rudolf Katzer i Hermann Martens, a la de persecució per equips. També va prendre part a la prova dels 5000 metres, però fou eliminat a la primera ronda.

## Palmarès

* 1908
** Medalla de plata als Jocs Olímpics de Londres en persecució per equips (amb Max Götze, Rudolf Katzer i Hermann Martens)
** Medalla de bronze als Jocs Olímpics de Londres en 660 iardes (amb Max Götze)

## Referències

* ↑ «Olympedia – Karl Neumer». [Consulta: 22 octubre 2023].

## Enllaços externs

* Fitxa de Karl Neumer a sitiodeciclismo.net
# Anwar Mesbah

Anwar Mesbah (àrab: أنور مصباح, Anwar Miṣbāḥ) (Alexandria, 8 d'abril de 1913 - 25 de novembre de 1998) fou un aixecador egipci que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la modalitat del pes lleuger, ex aequo amb Robert Fein, del programa d'halterofília.

## Referències

* ↑ «Anwar Mousbah Olympic Results». sports-reference.com. Arxivat de l'original el 1 de març 2012. [Consulta: 22 febrer 2019].
# Bolotridon frerensis

Bolotridon frerensis és una espècie extinta de cinodont basal que visqué durant el Triàsic. Es tracta de l'única espècie del gènere Bolotridon. Se n'han trobat restes fòssils a Sud-àfrica. El gènere fou descrit per primera vegada a finals del segle xix amb el nom de Trilobodon, però com que aquest nom ja estava ocupat per un peix cipriniforme, el 1977 fou reanomenat a Bolotridon, un anagrama del seu nom original.

## Referències

* ↑ Entrada «Bolotridon frerensis» de la Paleobiology Database (en anglès). [Consulta: 20 desembre 2022].
# Guaranà (beguda)

El guaranà és una beguda estimulant gasosa, elaborada a força de l'extracte de la llavor de guaranà (Paullinia cupana) torrada i molta. És rica en cafeïna i es consumeix principalment al Paraguai, Brasil i altres països com a refrescant i tònic. La llei brasilera restringeix aquesta denominació a les begudes no alcohòliques que continguin com a mínim un 1% d'extracte i amb els únics afegits d'aigua, edulcorants, acidulants i aromes. Les majors productores de guaranà són les brasileres Antàrtica i Brahma, propietat de la multinacional AmBev.
En el Perú, existeix una beguda gasosa anomenada Guaranà que és un producte de la marca Backus. A l'Argentina, es troba V de la marca Vila del Sud, també conté extracte de guaranà i es fa publicitat fent al·lusió a les seves propietats energitzants.
Abans de l'arribada dels europeus els nadius americans ja coneixien aquesta beguda. Ells picaven les llavors i les barrejaven amb aigua. Després, formaven vares i les deixaven assecar fins que quedaven dures i, finalment, les emplenaven amb l'os del paladar del peix pirarucú. La pols que quedava es dissolia en aigua o suc de fruites.
Els nadius reconeixien el valor medicinal d'aquesta beguda i la usaven també per combatre el cansament. Encara avui hi ha qui sosté el seu valor per tractar l'arterioesclerosi, la diarrea, la disenteria, la migranya i la neuràlgia.
# Cornelis Hin

Cornelis Nicolaas Hin (Den Helder, Holanda Septentrional, 6 d'octubre de 1869 - Bloemendaal, 21 d'octubre de 1944) va ser un regatista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en la categoria de 12 peus del programa de vela. Hin navegà a bord del Beatrijs III junt als seus fils Johan i el Frans.

## Referències

* ↑ «Cornelis Hin Olympic Results». sports-reference.com. Arxivat de l'original el 24 de desembre 2013. [Consulta: 10 octubre 2017].
# László Hidvégi

László Hidvégi (Budapest, 5 de novembre de 1916 - Los Angeles, 15 de gener de 2003) fou un saltador hongarès que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on va disputar les dues proves del programa de salts. En ambdues fou divuitè. Un cop finalitzada la Segona Guerra Mundial va inscriure's als Jocs de Londres de 1948, però no arribà a disputar cap de les dues proves del programa de salts.
En el seu palmarès destaca una medalla de bronze en la prova de palanca de 10 metres del Campionat d'Europa de natació de 1938 i una altra en la prova del trampolí de 3 metres al de 1947.

## Referències

* ↑ László Hidvégi a Sports Reference (arxivat)
* ↑ «Olympedia – László Hidvégi». [Consulta: 25 maig 2021].
* ↑ «European Swimming Championships (Men)». [Consulta: 25 maig 2021].
* ↑ «Laszlo HIDVEGI | Medals | FINA Official» (en anglès). [Consulta: 25 maig 2021].
# Frank Hübner

Frank Hübner (Lüdenscheid, 16 d'octubre de 1950) és un regatista alemany, ja retirat, que va competir sota bandera de la República Federal Alemanya durant les dècades de 1960 i 1970.
Hübner s'inicià en diferents tipus de bots, com el pirate, el corsari o finn, per a partir de 1972 centrar-se en la classe 470 i guanyar la plata i bronze del Campionat d'Europa de vela de 1973 i 1975 respectivament.
El 1976 va prendre part en els Jocs Olímpics de Mont-real, on va guanyar la medalla d'or en la categoria de Classe 470 del programa de vela. Va compartir vaixell amb Harro Bode.

## Referències

* ↑ Nationales Olympisches Komitee für Deutschland: Die Olympiamannschaft der Bundesrepublik Deutschland. Frankfurt del Main, 1976
* ↑ «Frank Hübner Olympic Results». sports-reference.com. Arxivat de l'original el 18 d’abril 2020. [Consulta: 12 abril 2020].
# Désiré Beaurain

Désiré Beaurain (Anvers, 2 de setembre de 1881 – Anvers, 24 d'octubre de 1963) va ser un tirador belga que va competir durant el primer quart del segle xx.
El 1908 va prendre part en els Jocs Olímpics de Londres, on disputà la competició d'espasa per equips del programa d'esgrima, en què guanyà la medalla de bronze formant equip amb Paul Anspach, Fernand Bosmans, Fernand de Montigny, François Rom, Victor Willems i Ferdinand Feyerick.
El 1924, als Jocs de París guanyà la plata en la competició de floret per equips.

## Referències

* ↑ «Désiré Beaurain» (en neerlandès). Schoonselhof cemetery. [Consulta: 14 desembre 2015].
* 1 2 «Désiré Beaurain Olympic Results». sports-reference.com. Arxivat de l'original el 7 de setembre 2011. [Consulta: 14 desembre 2015].
# Archibald Black

Archibald Black (Winnipeg, 17 de maig de 1883 - Vancouver, 14 de maig de 1956) fou un remer canadenc que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de plata en la competició de quatre sense timoner del programa de rem. Formava equip amb George MacKay, Colin Finlayson i William Wood.

## Referències

* ↑ «Archie Black Olympic Results». sports-reference.com. Arxivat de l'original el 18 d'abril 2020. [Consulta: 1r abril 2018].
# Diademodòntids

Els diademodòntids són una família extinta de cinodonts gomfodonts que visqueren en allò que avui en dia és Àfrica, l'Antàrtida i Sud-amèrica durant el Triàsic i el Juràssic. Eren animals petits amb un ectopterigoide minúscul. L'oclusió de les seves dents indica el desenvolupament de diverses adaptacions semblants a les dels mamífers que els haurien permès mastegar l'aliment i seguir una dieta variada per primera vegada en l'evolució dels tetràpodes.

## Referències

* ↑ Entrada «Diademodontidae» de la Paleobiology Database (en anglès). [Consulta: 20 desembre 2022].
* ↑ Benton, 2014, p. 323.

## Bibliografia

* Benton, M. Vertebrate Palaeontology (en anglès). 4a edició, il·lustrada. John Wiley & Sons, 2014. ISBN 9781118407554.
# Mesotels

Els mesotels (Mesothelae) són un subordre d'aranyes que agrupa espècies amb caràcters molt primitius, com ara tenir un estèrnum estret a la cara ventral del cefalotòrax i un abdomen segmentat exteriorment.

## Debats taxonòmics

Actualment, la proposta més acceptada és la subdivisió en 3 famílies, dues d'elles amb exemplars fòssils:
* Lifístids (Liphistiidae)
* Artrolicòsids (Arthrolycosidae) (†)
* Artromigàlids (Arthromygalidae) (†)
Altres inclouen també en aquest grup algunes famílies que habitualment formen part del subordre dels migalomorfs: actinopòdids, bariquèlids, idiòpids, microstigmàtids, mígids, nemèsids i paratropídids.
D'altra banda hi ha qui defensa l'altre extrem; els lifístids serien l'única família, i exclouen els artrolicòsids i els artromigàlids.
Finalment, d'altres especialistes proposen una subdivisió en dues famílies diferents: una part dels actuals lifístids, i els heptatèlids (Heptathelidae).

## Referències

* ↑ Entrada «Mesothelae» de la Paleobiology Database (en anglès). [Consulta: 20 desembre 2022].

## Bibliografia

* Haupt, J. (2004): "The Mesothelae - a monograph of an exceptional group of spiders (Araneae: Mesothelae)". Zoologica 154:8 ISSN 0044-5088, ISBN 3-510-55041-2 (Abstract)
* Scharff, N.; Enghoff, H. (2005): "Arachnida". Zoological Museum, University of Copenhagen.

## Vegeu també

* Araneomorf
* Migalomorf
* Megarachne servinei
* Classificació de les aranyes

## Enllaços externs

* Synopsis of the described Araneae of the world
# ISO 3166-2:BE

ISO 3166-2:BE és el subconjunt per a Bèlgica de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a Bèlgica, l'estàndard ISO 3166-2, està format per dos nivells de subdivisions:
* 3 regions
* 10 províncies
Cada codi es compon de dues parts, separades per un guió. La primera part és BE, el codi ISO 3166-1 alfa-2 per a Bèlgica. La segona part són tres lletres. Per a les províncies, la primera lletra indica la regió en la qual pertany la província:
* V: Regió de Flandes (En neerlandès Vlaams Gewest)
* W: Regió de Valònia (En francès Région wallonne)

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).

### Regions

| Codi | Nom de la subdivisió (nl), (fr) | Nom de la subdivisió (nl) | Nom de la subdivisió (fr) | Nom de la subdivisió (ca) |
| BE-BRU | Brussel·les Hoofdstedelijk Gewest (nl) Région de Bruxelles-Capitale (fr) | Brussel·les Hoofdstedelijk Gewest | Bruxelles-Capitale, Région de | Regió de Brussel·les-Capital |
| BE-VLG | Vlaams Gewest (nl) | Vlaams Gewest | Région Flamande | Regió de Flandes |
| BE-WAL | Région Wallonne (fr) | Waals Gewest | wallonne, Région | Regió de Valònia |
* ↑ Nom en català no inclòs a l'estàndard ISO 3166-2.
* ↑ Nom en francès no inclòs a l'estàndard ISO 3166-2.
* ↑ Nom en neerlandès no inclòs a l'estàndard ISO 3166-2.

### Províncies

| Codi | Nom de la subdivisió | Dins de la regió |
| BE-VAN | Antwerpen (nl) | VLG |
| BE-WBR | Brabant wallon (fr) | WAL |
| BE-WHT | Hainaut (fr) | WAL |
| BE-WLG | Liège (fr) | WAL |
| BE-VLI | Limburg (nl) | VLG |
| BE-WLX | Luxemburg (fr) | WAL |
| BE-WNA | Namur (fr) | WAL |
| BE-VOV | Oost-Vlaanderen (nl) | VLG |
| BE-VBR | Vlaams-Brabant (nl) | VLG |
| BE-VWV | West-Vlaanderen (nl) | VLG |

## Vegeu també

* Subdivisions de Bèlgica

## Enllaços externs

* ISO Online Browsing Platform: BE (Plataforma Online d'Exploració ISO: BE) (anglès)
* Divisions administratives de Bèlgica, Statoids.com (anglès)
# Cyril Wright

Cyril Macey Wright (Hampstead, Londres, 17 de setembre de 1885 - Bournemouth, 26 de juliol de 1960) va ser un regatista anglès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 7 metres del programa de vela, a bord de l'Ancora. Era el marit de la també membre de la tripulació Dorothy Wright.

## Referències

* 1 2 «Cyril Wrigh Olympic Results». sports-reference.com. Arxivat de l'original el 12 de novembre 2012. [Consulta: 4 octubre 2017].
# László Magyar

László Magyar (4t districte de Budapest, 30 de març de 1936) fou un nedador hongarès, especialista en esquena, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on quedà eliminat en semifinals en els 100 metres esquena del programa de natació.
En el seu palmarès destaquen dues medalles de plata al Campionat d'Europa de natació, el 1954 en els 100 metres esquena i el 1958 en els 4×100 metres estils. També va guanyar vuit campionats nacionals d'esquena i va establir diversos rècords nacionals.

## Referències

* ↑ László Magyar a Sports Reference (arxivat)
* ↑ «European Swimming Championships (Men)». [Consulta: 20 juliol 2020].
* ↑ Egylet, Újpesti Torna. «Történet -» (en hongarès). [Consulta: 27 agost 2020].
* ↑ Kozák, Péter.. Ki kicsoda a magyar sportéletben? : (sportolók, edzők, sportvezetők, sportújságírók, sportorvosok, sportszakemberek). Szekszárd: Babits, 1994-<1995>, p. 265. ISBN 963-7806-83-0.
# Frans Hin

Franciscus Fidelio Joseph "Frans" Hin (Haarlem, 29 de gener de 1906 - Haarlem, 6 de març de 1968) va ser un regatista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en la categoria de 12 peus del programa de vela. Hin navegà a bord del Beatrijs III junt al seu pare i el seu germà.

## Referències

* ↑ «Frans Hin Olympic Results». sports-reference.com. Arxivat de l'original el 24 de desembre 2013. [Consulta: 10 octubre 2017].
# Rémy Orban

Rémy Orban (5 d'abril de 1880 – 1951) va ser un remer belga que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la competició del vuit amb timoner del programa de rem.

## Referències

* ↑ «Rémy Orban Olympic Results». sports-reference.com. Arxivat de l'original el 15 de setembre 2011. [Consulta: 6 desembre 2015].